b'\n_START_ARTICLE_\nNikolaj Semjonovi\xc4\x8d Sulima\n_START_SECTION_\n\xc5\xbdivljenje\n_START_PARAGRAPH_\nLeta 1791 je vstopil v voja\xc5\xa1ko \xc5\xa1olo in naslednje leto v Semjonovski polk. Kot zastavnik je bil leta 1797 preme\xc5\xa1\xc4\x8den v Na\xc5\xa1eburgski pehotni polk. Istega leta je bil povi\xc5\xa1an v podporo\xc4\x8dnika in leta 1799 v poro\xc4\x8dnika; istega leta je bil preme\xc5\xa1\xc4\x8den v Izmailovski polk. Naslednje leto je bil povi\xc5\xa1an v \xc5\xa1tabnega stotnika in leta 1803 v stotnika ter 11. oktobra istega leta v polkovnika._NEWLINE_20. oktobra 1804 je postal poveljnik Moskovskega mu\xc5\xa1ketirskega polka, s katerim se je udele\xc5\xbeil bojev v Galiciji, \xc5\xa0leziji, Bohemiji, Moravski in Avstriji. Med bitko pri Austerlitzu je bil ranjen in ujet, a je bil \xc5\xbee v roku tedna dni zamenjan. 23. oktobra 1807 je bil odpu\xc5\xa1\xc4\x8den iz voja\xc5\xa1ke slu\xc5\xbebe._NEWLINE_30. marca 1810 je bil aktiviran in 18. septembra 1811 je postal poveljnik Tavri\xc4\x8deskega grenadirskega polka, s katerim se je udele\xc5\xbeil velike patriotske vojne. 1. oktobra 1814 je postal poveljnik 1. brigade 2. grenadirske divizije. 31. januarja 1817 je ponovno zapustil voja\xc5\xa1ko slu\xc5\xbebo._NEWLINE_15. maja 1817 je bil ponovno aktiviran kot poveljnik 3. brigade 17. pehotne divizije; 17. aprila 1822 je postal poveljnik 3. brigade 14. pehotne divizije, 16. septembra 1826 poveljnik 11. pehotne divizije in 1. januarja 1827 16. pehotne divizije._NEWLINE_17. maja 1827 je bil povi\xc5\xa1an v generalporo\xc4\x8dnika. \xc4\x8cez \xc5\xa1tiri leta je sodeloval v zatrtju poljskega upora in leta 1832 je postal predsednik vrhovnega var\xc5\xa1avskega kriminalnega sodi\xc5\xa1\xc4\x8da. 6. decembra 1833 je postal generalni guverner Vzhodne Sibirije in marca naslednje leto je postal poveljnik Samostojnega sibirskega korpusa ter generalni guverner Zahodne Sibirije. 28. januarja 1836 je bil zaradi bolezni odstranjen iz guvernerskega mesta in postal je voja\xc5\xa1ki svetnik._NEWLINE_13. januarja 1837 je postal \xc4\x8dlan sveta za vladni nadzor.'